b'\n_START_ARTICLE_\nJonas Sakas\n_START_PARAGRAPH_\nJonas Sakas (1912 m. Papil\xc4\x97je \xe2\x80\x93 1987 m. Ber\xc5\xbeore) \xe2\x80\x93 pirmasis Panev\xc4\x97\xc5\xbeio dramos teatro direktorius.\n_START_SECTION_\nBiografija\n_START_PARAGRAPH_\n1940 \xe2\x80\x93 1941 metais buvo pirmuoju Panev\xc4\x97\xc5\xbeio dramos teatro direktoriumi._NEWLINE_1941 metais vokie\xc4\x8di\xc5\xb3 okupacijos prad\xc5\xbeioje Kaune suimtas, bet greitai paleistas. Karo metais dirbo artistu Vilniaus \xe2\x80\x9eVaidilos\xe2\x80\x9c teatre. 1944 metais mobilizuotas karinei tarnybai Vokietijoje. Karui baigiantis, pateko \xc4\xaf amerikie\xc4\x8di\xc5\xb3 kariuomen\xc4\x97s nelaisv\xc4\x99. Paleistas band\xc4\x97 pasiekti namus, bet buvo suimtas ir i\xc5\xa1gabentas \xc4\xaf rus\xc5\xb3 filtracijos lager\xc4\xaf Tolimuosiuose Rytuose, Chabarovsko kra\xc5\xa1te, kur kal\xc4\x97jo iki 1946 met\xc5\xb3 rugs\xc4\x97jo._NEWLINE_Gr\xc4\xaf\xc5\xbe\xc4\x99s i\xc5\xa1 lagerio, dirbo \xc5\xa0iauliuose finans\xc5\xb3 skyriaus ved\xc4\x97ju ir kelet\xc4\x85 met\xc5\xb3 Kelm\xc4\x97s rajone \xe2\x80\x93 \xc5\xa0alteni\xc5\xb3 mokyklos direktoriumi, Kra\xc5\xbei\xc5\xb3 vidurin\xc4\x97s mokyklos direktoriumi, \xc5\xa0alteni\xc5\xb3 kol\xc5\xabkio pirmininku._NEWLINE_Nuo 1958 pabaigos iki pensijos gyveno ir dirbo Klaip\xc4\x97doje. Tuo metu dalyvavo vietos literat\xc5\xb3 veikloje, publikavo apsakymus. Klaip\xc4\x97dos saviveiklininkai buvo pastat\xc4\x99 spektakl\xc4\xaf pagal jo scenarij\xc5\xb3._NEWLINE_Gyvenim\xc4\x85 baig\xc4\x97 prie Plateli\xc5\xb3 esan\xc4\x8diame Ber\xc5\xbeore, kur ir palaidotas.'